CELEX: E2011P0005
Language: ro
Date: 2011-02-24 00:00:00
Title: Acțiune introdusă la 24 februarie 2011 împotriva Norvegiei de către Autoritatea AELS de Supraveghere (Cauza E-5/11)

28.4.2011   
            
            
               RO
            
            
               Jurnalul Oficial al Uniunii Europene
            
            
               C 125/13
            
         Acțiune introdusă la 24 februarie 2011 împotriva Norvegiei de către Autoritatea AELS de Supraveghere
   (Cauza E-5/11)
   2011/C 125/11
   La data de 24 februarie 2011, Autoritatea AELS de Supraveghere, reprezentată de Xavier Lewis și Ólafur Jóhannes Einarsson, în calitate de agenți ai Autorității AELS de Supraveghere, 35, Rue Belliard, 1040 Bruxelles, Belgium, a introdus o acțiune împotriva Norvegiei la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare următoarele:
   
               1.
            
            
               Prin neadoptarea măsurilor necesare transpunerii în ordinea sa juridică internă, în termenul prevăzut,
               
                           (a)
                        
                        
                           a actului menționat la capitolul V punctul 56oa din anexa XIII la Acordul privind Spațiul Economic European [Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranța Maritimă], astfel cum a fost adaptat la Acordul privind SEE prin protocolul 1; și
                        
                     
                           (b)
                        
                        
                           a actului menționat la capitolul V punctul 56oa din anexa XIII la Acordul privind Spațiul Economic European [Regulamentul (CE) nr. 2038/2006 al Parlamentului European și al Consiliului din 18 decembrie 2006 privind finanțarea multianuală a acțiunilor Agenției Europene pentru Siguranța Maritimă în domeniul combaterii poluării provocate de nave și de modificare a Regulamentului (CE) nr. 1406/2002], astfel cum a fost adaptat la Acordul privind SEE prin protocolul 1, Regatul Norvegiei nu și-a îndeplinit obligațiile care îi revin în temeiul articolului 7 din Acordul privind SEE.
                        
                     
         
               2.
            
            
               Regatul Norvegiei este obligat la plata cheltuielilor aferente procedurii.
            
         
      Situația de fapt și de drept și motivele invocate:
   
   
               —
            
            
               Autoritatea AELS de Supraveghere declară că Regatul Norvegiei nu a transpus Regulamentul (CE) nr. 2038/2006 și Regulamentul (CE) nr. 1406/2002 în ordinea sa juridică internă, în termenul prevăzut în Decizia nr. 52/2007, respectiv Decizia nr. 81/2003 a Comitetului mixt al SEE.
            
         
               —
            
            
               Autoritatea AELS de Supraveghere declară că Regatul Norvegiei ar fi trebuit să transpună Regulamentul (CE) nr. 1406/2002 și, respectiv, Regulamentul (CE) nr. 2038/2006 în ordinea sa juridică internă cu peste șapte, respectiv trei ani și șase luni, în urmă. În consecință, aceasta consideră că guvernul norvegian a avut suficient timp pentru a adopta măsurile necesare transpunerii regulamentelor în ordinea juridică internă și că nu și-a îndeplinit obligațiile care îi revin în temeiul articolului 7 din Acordul privind SEE.